Нядаўна ТБШ правяло конкурс метадычных матэрыялаў “Адукацыя для свабоды” ў трох намінацыях: “Медыяадукацыя на ўроку”, “Медыяадукацыя па-за ўрокам” і “Медыяпісьменная сям’я”. Шчыра кажучы, не ўсе настаўнікі, якія даслалі матэрыялы на конкурс, добра ўсведамлялі, што медыяадукацыя – гэта не выкарыстанне ІКТ ў навучальным працэсе. І нават не навучанне бяспецы ў інтэрнэце. Аднак былі і вельмі якасныя распрацоўкі, за якія настаўнікі атрымалі ноўтбукі. Прычым пераможцы распрацавалі цэлыя комплексы практычных матэрыялаў, гатовых для ўжывання ў навучальных установах. Усе гэтыя распрацоўкі знаходзяцца ў свабодным доступе.